### Beslutningstema

Det skal besluttes om kommuneplantillæg nr. 149-610 for Tønderfestival skal endeligt godkendes.  For Teknik- og Miljøudvalget omfatter det lokalplanen. For Klima-, Vækst- og Udviklingsudvalget omfatter det kommuneplantillægget.

### Sagsfremstilling

Lokalplan nr. 182-610 og Kommuneplantillæg nr. 149-610 er klar til endelig vedtagelse.

kommuneplantillægget og lokalplanen muliggør midlertidig anvendelse af festivalpladsen til events såsom f.eks. [adresse], koncerter og cirkus samt midlertidig campering i forbindelse med Tønder Festivalen.

Kommuneplantillægget og lokalplanen erstatter helt eller delvist flere lokalplaner, som er berørt af Tønder festivalen. Eksisterende lovlige anvendelse videreføres. Det betyder, at erhvervsområdet langs med Alvin Paulsen forsætter med at være udlagt til erhvervsområde, men at der via lokalplanen er mulighed for eksempelvis midlertidig campering.

Kommuneplantillægget og lokalplanen har været i 8 ugers høring, hvor der er indkommet tre bemærkninger. Plan- og Heidi Schmidt bad om en redegørelse for planernes påvirkning af Hartmann A/S, som er en virksomhed af national interesse. Redegørelsen er blevet fremsendt til styrelsen og indsat i kommuneplantillægget. Styrelsen havde herefter ingen yderligere bemærkninger. Den anden bemærkning er fra [adresse], som konkluderer, at de ingen bemærkninger har til lokalplanen og kommuneplantillægget. Tredje bemærkning er kommet fra [adresse],  som bemærker at kommuneplantillægget mangler det ikke tekniske resume fra miljøvurderingen. Det ikke tekniske resume fra miljøgodkendelsen samt den sammenfattende redegørelse til miljøgodkendelsen er blevet tilføjet i kommuneplantillægget.

Der er i forbindelse med lokalplanen og kommuneplantillægget blevet udarbejdet en miljøvurderingsrapport, som har været i offentlig høring sammen med planforslaget i 8 uger. Der er til miljøvurderingen ikke indkommet nogen bemærkninger.

Sagen behandles sideløbende i Teknik- og Miljøudvalget i henhold til lokalplanen og i Klima-, Vækst-, og Udviklingsudvalget i henhold til kommuneplantillægget og samles til et dagsordenspunkt i Økonomiudvalget og Kommunalbestyrelsen.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at kommuneplantillæg nr. 149-610 for Tønder Festivalplads godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.